Hofbevel om Henning-kind te beskermDie vermoorde Chanelle Henning. Die aansoek is voor die hof gebring deur Corné Lindeque, wat deur ŉ hof aangestel is as die kind se regsverteenwoordiger. Regter Andre Louw het verder gelas dat geen inligting rakende die ondersoek na kwessies wat verband hou met die kind se sorg, kontak en woonplek bekendgemaak mag word nie. Lindeque het die aansoek gebring om te keer dat die kind verder blootgestel word in die media aangesien een van die verdagtes in Henning se moord weer die week in hof verskyn het. Lindeque se aansoek is deur die kind se pa en Henning se ouers ondersteun. Lindeque sê ŉ mediastorm het om die kind en familie losgebars sedert die moord op Henning. Sy sê die media het onmiddellik na die moord begin om foto’s van Henning en haar seuntjie te publiseer. Lindeque sê die kind ontvang tans terapie om die trauma van sy ma se dood te verwerk.